
	IZVJEŠTAJ O ANALIZI UTICAJA PROPISA ZA LOKALNE SAMOUPRAVE

	PREDLAGAČ PROPISA
OBRAĐIVAČ
	Predsjednik Opštine

	NAZIV PROPISA
	Odluka o odobravanju infrastrukturnog projekta

	1. Definisanje problema

· Da li je propis posljedica zahtjeva (propisa) na državnom nivou?
· Navesti zakonski osnov za donošenje propisa, kao i odnos sa strateškim dokumentima lokalne samouprave ako postoji?
· Da li lokalna samouprava može odstupati od odredbi propisa na državnom nivou i u kojoj mjeri?
· Da li je riječ o sopstvenim nadležnostima ili prenesenom, odnosno povjerenom poslu lokalne samouprave?
· Koje probleme  treba da riješi predloženi akt?
· Da li problem ima rodnu dimenziju? (ima posebni uticaj na žene)
· Koji su uzroci problema?
· Koje su posljedice problema?
· Koji su subjekti oštećeni, na koji način i u kojoj mjeri?(žene-muškarci)
· Kako bi problem evoluirao bez promjene propisa (“status quo” opcija)?

	· Zakonski osnov za donošenje Odluke sadržan je u odredbama Zakona o lokalnoj samoupravi („Službeni list list Crne Gore“, br. 02/18, 34/19, 38/20, 50/22, 84/22, 81/25 i 98/25)  i Statuta opštine Nikšić  (,,Službeni list  Crne Gore - Opštinski propisi", br. 31/18, 21/23 i 42/25 i "Službeni list Crne Gore" broj 62/25).
· Propis se odnosi na poslove iz nadležnosti Opštine
· Strateškim planom razvoja opštine Nikšić, za period 2023–2028. godine, planirana je izgradnja II faze kanalizacione mreže za četiri prigradska naselja: Rubeža, Oštrovac, Dragova Luka i Ćemenca.
· U cilju realizacije ovog projekta Opština Nikšić i Opština Pljevlja, koja takođe planira proširenje kanalizacione mreže na svojoj teritoriji, u saradnji sa Vladom Crne Gore i implementacionom jedinicom „PROCON“, podnijele su zajedničku aplikaciju za grant sredstva u sklopu desetog poziva za investicije Zapadnobalkanskog investicionog okvira (WBIF). Na osnovu podnesene aplikacije dobijen je grant u visini od 17.468.479,00 evra (sedamnaest miliona četiri stotine šezdeset osam hiljada i četiri stotine sedamdeset devet evra), od čega je za Opštinu Nikšić opredijeljen iznos od 9.826.200,00 evra (devet miliona osam stotina dvadeset šest hiljada i dvjesta evra).
· Pored navedenih grant sredstava, Vlada Crne Gore je Zaključkom br. 08-335/24-1491/2, od 28. 03. 2024. godine, dala saglasnost da se preostala sredstva iz Okvirnog ugovora sa Evropskom investicionom bankom „Vodosnabdijevanje i otpadne vode u Crnoj Gori“ i pratećih finansijskih ugovora B, C, D i E, namijenjena za sakupljanje i prečišćavanje otpadnih voda i unapređenje sistema vodosnabdijevanja u crnogorskim opštinama, proslijede Opštini Nikšić, po osnovu ugovora o prosljeđivanju kreditnih sredstava, u iznosu od 3.000.000,00 evra.
· Kako bi se pristupilo realizaciji projekta i ispunili neophodni proceduralni uslovi za potpisivanje ugovora o grantu i ugovora o kreditnom zaduženju, potrebno je donijeti odluku kojom se odobrava infrastrukturni projekat „Izgradnja II faze kanalizacione mreže u opštini Nikšić“, kao i obezbijediti pravni osnov za preduzimanje daljih aktivnosti u vezi sa njegovim finansiranjem i realizacijom.
· Realizacijom projekta biće omogućeno proširenje kanalizacione mreže na prigradska naselja Rubeža, Oštrovac, Dragova Luka i Ćemenca, čime će se unaprijediti komunalna infrastruktura, uslovi za adekvatno sakupljanje i odvođenje otpadnih voda, zaštita životne sredine i kvalitet života stanovništva na obuhvaćenom području.
· Donošenjem predložene odluke stvaraju se uslovi za realizaciju projekt "Izgradnja II faze kanalizacione mreže u opštini Nikšić". 
· Ovaj akt nema rodnu dimenziju.
· Uzroci problema su neizgrađenost kanalizacione infrastrukture u prigradskim naseljima Rubeža, Oštrovac, Dragova Luka i Ćemenca, kao i korišćenje individualnih rješenja za prikupljanje i odvođenje otpadnih voda (tzv. septičke jame).
· Posledice su neadekvatno i nesistemsko prikupljanje i odvođenje otpadnih voda; povećan rizik od zagađenja zemljišta, podzemnih i površinskih voda; negativan uticaj na životnu sredinu i sanitarno-higijenske uslove; potencijalni rizici po zdravlje i kvalitet života stanovništva, kao i izostajanje razvoja komunalne infrastrukture u odnosu na potrebe stanovništva.
· Donošenjem ovog akta nema oštećenih subjekata.
· Nedonošenjem ovog propisa ne bi bili ispunjeni formalni uslovi za realizaciju infrastrukturnog projekta, čime će se spriječio razvoj komunalne infrastrukture, kao i uslovi za adekvatno sakupljanje i odvođenje otpadnih voda, dodatno bi se ugrozila životna sredina i kvalitet života stanovništva na obuhvaćenom području.
· 

	2. Ciljevi

· Koji ciljevi se postižu predloženim propisom?
· Da li bilo koji od ciljeva unapređuje rodnu ravnopravnost? (ako je odgovor ne, da li se može definisati cilj koji unapređuje rodnu ravnopravnost?)


	
· Predloženim propisom se stvaraju uslovi za realizaciju projekta izgradnje II faze kanalizacione mreže, kako bi se proširila kanalizaciona mreža  i unaprijedila komunalna infrastruktura za sakupljanje i odvođenje otpadnih voda, zaštitila životna sredina i unaprijedio kvalitet života stanovništva na obuhvaćenom području.
· 

	3. Opcije
· Zašto je propis neophodan? 
· 
- Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).
· Obrazložiti preferiranu opciju?(koja je rodna dimenzija te opcije; kako preferirana opcija unapređuje rodnu ravnopravnost:  status žena i odnose među ženama i muškarcima?)

	
· Propis je neophodan kako bi se pristupilo realizaciji projekta.
· Kao što je već navedeno, ovaj propis nema rodnu dimenziju.

	4. Analiza uticaja

· Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne? Da li rješenja u propisu imaju uticaj na žene (pozitivne i negativne, direktne i indirektne?)
· Koje troškove ili uštedeće primjena propisa izazvati građanima i privredi (naročito malim i srednjim preduzećima)?
· Da li pozitivne posljedice donošenja propisa opravdavaju troškove koje će on stvoriti?
· Da li se propisom podržava stvaranje novih privrednih subjekata na tržištu i tržišna konkurencija?
· Uključiti procjenu administrativnih opterećenja i biznis barijera.


	· Ovaj propis će pozitivno uticati na zaštitu životne sredine i bolje uslove za život građana koji žive u dijelu opštine gdje će se graditi kanalizaciona mreža.
· Građanima će se stvoriti trošak po osnovu otplate kredita po osnovu gore navedenog ugovora koji treba da bude zaključen.
· Pozitivne posljedice izgradnje kanalizacione mreže u potpunosti opravdavaju troškove koje će ovaj propis stvoriti. 
· Ovim propisom se stvaraju uslovi za povećanje obima posla privrednom društvu koje se bavi vodosnabdjevanjem i odvođenjem otpadnih voda, čime se stvaraju uslovi za nova zapošljavanja. 

	5. Procjena fiskalnog uticaja

· Da li propis utiče na visinu prihoda ili troškova lokalne samouprave?
· Da li je potrebno obezbjeđenje finansijskih sredstava iz budžeta lokalnih samouprava odnosno budžeta Crne Gore za implementaciju propisa i u kom iznosu?
· Da li je obezbjeđenje finansijskih sredstava jednokratno, ili tokom određenog vremenskog perioda?  Obrazložiti.
· Da li su neophodna finansijska sredstva obezbijeđena u budžetu lokalnih samouprava odnosno budžetu Crne Gore za tekuću fiskalnu godinu, odnosno da li su planirana u budžetu za narednu fiskalnu godinu?
· Da li će se implementacijom propisa ostvariti prihod za lokalne samouprave odnosno za budžet Crne Gore?
· Ko je potencijalni korisnik budžeta za implementaciju propisa (u kojem procentu bi korisnici mogli biti muškarci, a u kojem žene? Da li implementacija budžeta može biti uzrok neravnopravnosti između muškaraca i žena?)


	
· Sredstva koja je potrebno obezbijediti u budžetu odnose se na vraćanje kredita u skladu sa anuitetima plana otplate – (glavnica 3. 000. 000,00eura plus pripadajuća kamata).
· Sredstva se obezbjeđuju dugoročno.
· U budžetu će sredstva biti planirana za ovu i naredne dvije godine.
· Za lokalnu samoupravu ovaj propis predstavlja trošak ali istovremeno ulaganje u infrastrukturu uz podršku iz gore navedenog granta a sva ulaganja će se isplatiti na višegodišnjem nivou.
· Implementacija ovog propisa ne može dovesti u pitanje neravnopravnost između muškaraca i žena.

	6. Konsultacije zainteresovanih strana

· Naznačiti da li je korišćena eksterna ekspertska podrška i ako da, kako.
· Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).
· Da li su predstavnice ženskih udruženja i ranjivihgrupa bile uključene u konsultacije?
· Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.

	· Pripremi ove odluke su prethodile konsultacije sa Ministarstvom finansija, Ministarstvom ekologije, održivog razvoja i razvoja sjevera i DOO "Project-Consulting" - Podgorica (PROCON). 
· Konsultacije su dogovarane, sve u cilju stvaranja uslova za realizaciju projekta izgradnje II faze kanalizacione mreže.
· Nakon konsultacija je preostalo samo da se donese predmetna odluka, kako bi se pristupilo zaključivanju ugovora o prosljeđivanju sredstava i ugovora o grantu.

	7: Monitoring i evaluacija

· Koje su potencijalne prepreke za implementaciju propisa? 
· Koji su glavni indikatori prema kojima će se mjeriti ispunjenje ciljeva?
· Ko će biti zadužen za sprovođenje monitoringa i evaluacije primjene propisa?

	· Za implementeciju  ovog propisa se ne očekuju prepreke. 
· Ispunjenost ciljeva će se mjeriti kroz realizaciju projekta. 

